กรมเจ้าท่า นำเรือเจ้าท่า เร่งแก้ไขปัญหาผักตบชวาและวัชพืชเหนือเขื่อนเจ้าพระยา ให้แล้วเสร็จภายในเดือนพฤษภาคมนี้
นายวิทยา ยาม่วง อธิบดีกรมเจ้าท่า เปิดเผยว่า ปัจจุบันมีการสะสมของตัวผักตบชวาหนาแน่นบริเวณแม่น้ำเจ้าพระยาตำบลธรรมมูล ตำบลบ้านกล้วย อำเมือง จังหวัดชัยนาท กรมเจ้าท่า โดยสำนักพัฒนาและบำรุงรักษาทางน้ำที่ 2 และหัวหน้าหน่วยปฏิบัติงานกำจัดผักตบชวาและวัชพืช จังหวัดชัยนาท ได้นำเรือเจ้าท่า เข้าพื้นที่ เพื่อขจัดปัญหาดังกล่าว โดยดำเนินการกำจัดผักตบชวา บริเวณเหนือเขื่อนเจ้าพระยาอย่างเร่งด่วน ซึ่งปัจจุบันมีการสะสมตัว ปริมาณ  35,000 ตัน เนื่องจากมีจำนวนผักตบชวาและวัชพืชไหลลงมาสะสมบริเวณหน้าเขื่อนเป็นจำนวนมาก โดยมีเป้าหมายในการเก็บผักตบชวาให้ได้ปริมาณ  300 ตันต่อวัน ซึ่งกรมเจ้าท่า ได้ดำเนินการกำจัดผักตบชวาร่วมกับ กรมชลประทาน และกรมโยธาธิการและฝังเมือง ได้รวม 1,000 ตันต่อวัน เป็นการป้องกันการไหลของผักตบชวามายังบริเวณเหนือเขื่อนเจ้าพระยาที่มีมากกว่า 30,000 ตัน ทั้งนี้ สำนักพัฒนาและบำรุงรักษาทางน้ำที่ 2 จะเร่งดำเนินการกำจัดผักตบชวาและวัชพืช ให้แล้วเสร็จภายในเดือนพฤษภาคม  2564 เพื่อลดปัญหาผักตบชวาหนาแน่น ส่งผลให้น้ำเน่าเสีย ให้แก่ประชาชนผู้ใช้น้ำเพื่ออุปโภค บริโภค และการสัญจรทางน้ำ เกิดความสะดวกสบาย ซึ่งกรมเจ้าท่าพร้อมพัฒนาแหล่งน้ำควบคู่ไปกับการดำเนินการกำจัดผักตบชวาตามเป้าหมาย เพื่อให้ประชาชนได้รับผลประโยชน์สูงสุด